
Kasutusloa andmine (Elektrijaama tee 99)

1. ASJAOLUD JA MENETLUSE KÄIK
26.05.2021 ehitisregistri keskkonda laekus läbivaatamiseks Elektrijaama tee 99 kinnistul rajatud drenaažikuivendussüsteemi kasutusloa taotlus nr 2111371/12336. Taotlusele on lisatud ehitusprojekt „Narva linnas Elektrijaama tee 99 NEMK 110/6 kV sõlmalajaama drenaažisüsteemi ehitustööd 2019188_PP_Elektrijaamatee99“, projekteerija Kobras AS (töö nr 2019-188),  ning vajalik teostusdokumentatsioon (teostusjoonised, aktid ja päevikud).
Tööd on teostatud Tambiku Grupp OÜ VKG Elektrivõrgud OÜ tellimusel. Töö eesmärk on anda tehniline lahendus Ida-Viru maakonnas Narva linnas Elektrijaama tee 99 (katastriüksuse tunnus 51106:001:0030) NEMK 110/6 kV alajaama kuivendamiseks. Nimetatud alajaama haldab VKG Elektrivõrgud OÜ (reg. 10855041). Elektrijaama tee 99 ala kuivendamiseks oli projekteerija Kobras AS-i poolt ette nähtud rajada hoolduskaevudega drenaažkuivendussüsteem ning hooldada olemasolevat äravoolutorustikku ning -kraavi. 
Lõppenud ehitustööd teostatud ja vastavad 23.03.2020 antud ehitusloale nr 2012271/07929 ja ehitusloa menetluse raames kooskõlastatud ehitusprojektile. Ehitusloa menetluse raames kavandatavad ehitustööd olid kooskõlastatud Elektrijaama tee 99 (katastriüksuse tunnus 51106:001:0030)  kinnistu omaniku VKG Elektrivõrgud OÜ-ga.
Ehitusloa menetluse raames Narva Linnavalitsuse Arhitektuuri- ja Linnaplaneerimise Ameti KMH vanemspetsialisti poolt antud järgmine hinnang: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 23 ei anta.“
28.05.2021  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2112371/10012, menetluse nr 261342 ning eelnõu suunatud Arhitektuuri- ja Linnaplaneerimise Ameti geodeesia spetsialistile kooskõlastamiseks. Samas Ehitisregistri keskkonnas arvamuse avaldamiseks ehitusdokumentatsioon oli suunatud Elektrijaama tee 99 kinnistu omaniku poole: VKG Elektrivõrgud OÜ-le.
Kõik kaasatud isikud hindasid Elektrijaama tee 99 kinnistul rajatud drenaažikuivendussüsteemi  nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Töövõtja ja tellija esindaja on allkirjastanud objekti ülevaatuse akti, milles osapooled kinnitavad, et: üle vaadatud tööd on lõpetatud, teostatud tööd vastavad projektile või tööde kirjeldustele ja muudatuskokkulepetele.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks.
09.07.2021 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.
[bookmark: _GoBack]Seega, ehitusseadustiku § 55 kohaselt Elektrijaama tee 99 kinnistul rajatud drenaažikuivendussüsteemile kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada Elektrijaama tee 99 (katastriüksuse tunnus 51106:001:0243) kinnistul rajatud drenaažikuivendussüsteemile  kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  





Katri Raik		                                                       Üllar Kaljuste
Linnapea                                                                            Linnasekretär                                                           








